**Stian Mjøs** (født 1989) er en norsk basketballspiller med spillerposisjon point guard, en posisjon ofte spilt av de med spesielt god ballkontroll og smidighet. 

Siden 2011 har Mjøs spilt på herrelaget til Bærum Basket, i tillegg til Norges seniorlandslag i basket. Han er lagkaptein på begge disse lagene, der han spiller med draktnummer 11.

Basketkarriere
--------------

Sesongen 2022/23 i eliteserien i basketball, BLNO, hadde Mjøs trepoengsrekord med 13 skudd. For sesongen tok han i tillegg personlig scoringsrekord i eliteserien med 56 poeng, ett poeng bak nåværende scoringsrekord i ligaen. 

  

I Firi-ligaen, Norges eliteserie for basketball-sesongen 2021/22, ble Mjøs toppscorer med 24,8 poeng i snitt per kamp. Hans spesialitet er trepoengere, noe han trener på hver morgen med 175 treer-skudd før jobb, fem til syv ganger i uka.

Mjøs ble historisk i 2016 da han alene scoret 50 poeng i en BLNO-kamp for Bærum, noe ingen andre nordmenn hadde gjort i eliteserien tidligere. Sesongen 2016/17 presterte han å oppnå 25,5 poeng i snitt per kamp.

Mjøs ble kåret til årets landslagsspiller på det norske herrelandslaget i både 2018 og i 2019.

Stian trenes av Mathias Eckhoff på både landslaget og Bærum Basket.

Historisk
---------

Hans profesjonelle basketballkarrieren startet i Sverige, der han fra 2009 spilte to sesonger for Jämtland, etterfulgt av et halvt år i Danmark.

Innen han begynte å spille profesjonelt gikk bærumsgutten på NTG – Norges Toppidrettsgymnas.

  

I løpet av hans karriere har han spilt over 100 U-landslagskamper, før han avanserte til seniorlandslaget.

Annet
-----

Ved siden av toppidrettstilværelsen har Stian fullført en mastergrad i finans og økonomi.

Han er storebror til tidligere basketballspiller Thomas Mjøs. Brødrene har vært lagkamerater i Bærum Basket.

Kåringer
--------

2011/2012: Sesongens MVP 

2012/2013: Sluttspillets MVP 

2018-19: Årets herrelandslagsspiller

Klubber
-------

### Aldersbestemt nivå

1999-2007: 🇳🇴 Sandvika Basketballklubb 

2007-2008: 🇳🇴 Asker Aliens

### Senior nivå

2008-2009: 🇳🇴 Asker Aliens

2009-2011: 🇸🇪 Jämtland Basket

2011-2012: 🇳🇴 Bærum Basket

2012: 🇩🇰 FOG Næstved 

2012-nå: 🇳🇴 Bærum Basket

Meritter
--------

NM-medaljer| Klubb | Nivå | Medalje | År |
| --- | --- | --- | --- |
| Bærum | Senior - Eliteserien | Sølv 🥈 | 2022 |
| Bærum | Senior - Eliteserien | Gull 🥇 | 2013 |
| Asker | Senior - Eliteserien | Gull 🥇 | 2009 |
| Asker | U20 | Gull 🥇 | 2008 |
| 3B, Sandvika | U18 | Gull 🥇(x3) | 2004-05,2007 |
| Sandvika | U16 | Gull 🥇 | 2005 |

EM| Nivå | Plassering | År |
| --- | --- | --- |
| U20 | 11.plass | 2008 |

Referanser
----------

1. ↑  Proballers. «Stian Mjos, Basketball Player». *Proballers* **(engelsk)**. Besøkt 9. desember 2021.
2. ↑  «Gimle tilbake på sitt beste». *www.basket.no*. Besøkt 10. januar 2023.
3. ↑  AS, TV 2 (20. april 2022). «Småbarnsfarens lidenskap ble smertefull». *TV 2* **(norsk)**. Besøkt 29. april 2022.
4. ↑  «Stian (26) ble historisk: - Det er nesten uhørt». *www.aftenposten.no*. Besøkt 3. mai 2022.
5. ↑  «Ny rolle gir mer av Mjøs». *www.basket.no*. Besøkt 3. mai 2022.
6. ↑  «Kåret til "Årets landslagsspiller"». *www.basket.no*. Besøkt 6. januar 2022.
7. ↑
8. ↑  Gulbrandsen, Ragnhild (3. april 2014). «I fjor var han sluttspillets beste spiller – i år må han moppe gulvet». *www.budstikka.no* **(norsk)**. Besøkt 7. januar 2022.